《五月二十三日甲子交六月节稍晴三四五复大雨》
元代·方回

每日看天色，今年厌雨声。
重新六甲换，喜得一朝晴。
疲卒淹穷谷，饥民守坏城。
竹深荷净处，犹忆旧承平。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。